ไฟแนนเชียลไดเจสต์
สินค้าใหม่ซื้อขาย 12 มี.ค.
9 มี.ค. 2555

สินค้าใหม่ซื้อขาย 12 มี.ค.
ตลาดหลักทรัพย์แห่งประเทศไทย เพิ่มสินค้าใหม่ เริ่มซื้อขายวันที่ 12 มี.ค. 2555 ประกอบด้วย ตราสารหนี้ภาครัฐ SB 149 B ซึ่งออกโดยกระทรวงการคลัง ราคาไถ่ถอนต่อหน่วย 1,000 บาท อายุ 3 ปี อัตราดอกเบี้ย 3.75% กระดานซื้อขาย AP 
ตราสารหนี้ทิสโก้ (TSCO 133 A) มูลค่ารวม 4,324.3 ล้านบาท หรือ 4.32 ล้านหน่วย อายุ 1 ปี ครบกำหนดไถ่ถอน 1 มี.ค. 2556 ราคาไถ่ถอนต่อหน่วย 1,000 บาท ดอกเบี้ยคงที่ 3.5% ต่อปี จ่ายทุกวันที่ 1 มี.ค. และ 1 ก.ย.ของทุกปี 
นอกจากนี้ ยังมีใบสำคัญแสดงสิทธิอนุพันธ์ (DW) ซึ่งออกโดยบริษัทหลักทรัพย์ เคจีไอ (KGI) ซื้อขายพร้อมกัน 12 มี.ค. และหมดอายุ 8 ต.ค. 2555 จำนวน 4 หลักทรัพย์ ประกอบด้วย STA 13 PA อ้างอิงหุ้น STA จำนวน 26.1 ล้านหน่วย DELT 13 CB อ้างอิงหุ้น DELTA จำนวน 24.4 ล้านหน่วย BLA 13 CC อ้างอิงหุ้น BLA จำนวน 27.1 ล้านหน่วย และ AOT 13 CC อ้างอิงหุ้น AOT จำนวน 30 ล้านหน่วย
TTA–ขอ 2 ปี กำไร 2,000 ล้านบาท
ม.ล.จันทรจุฑา จันทรทัต กรรมการผู้จัดการใหญ่และประธานเจ้าหน้าที่บริหาร บริษัท โทรีเซนไทย เอเยนต์ซีส์ (TTA) กล่าวว่า ช่วง 12 ปีนี้ ยอมรับว่าผลประกอบการยังไม่ดี โดยรายได้งวดปี 2555 นี้ จะลดลงจากปีที่แล้ว แม้ว่าธุรกิจขุดเจาะและสำรวจจะมีทิศทางที่ดี แต่ธุรกิจเดินเรือยังไม่ดีตามค่าระวางเรือในระดับต่ำ เฉลี่ยที่ 1,3001,500 จุด ระดับที่จะสร้างกำไรให้กับบริษัทควรจะอยู่ที่ 2,000 จุด 
ธุรกิจถ่านหิน คาดว่า จะมีปริมาณการขายใกล้เคียงกับปีที่ผ่านมาระดับ 1.4 ล้านตัน ทำให้รายได้น่าจะใกล้เคียงกัน 
ม.ล.จันทรจุฑา เชื่อว่า ในอีก 2 ปีข้างหน้า หรือปี 2557 ธุรกิจที่ได้ลงทุนไปน่าจะสร้างผลกำไรเป็นกอบเป็นกำ หรือระดับประมาณ 1,500–2,000 ล้านบาท แต่อาจไม่ถึงกับระดับสูงสุดที่เคยทำได้ 8,000 ล้านบาท เนื่องจากค่าระวางเรือน่าจะดี และบริษัทตั้งเป้าหมายว่าจะมีขนาดของกองเรือ 25-26 ลำ จาก 15 ลำในปัจจุบัน ธุรกิจขุดเจาะและสำรวจได้ดำเนินเต็มกำลังการผลิต รวมถึงธุรกิจถ่านหินน่าจะมีการผลิตในระดับที่ดี ตลท.เพิ่มเหตุเพิกถอน SINGHA
ตลาดหลักทรัพย์แห่งประเทศไทย (ตลท.) ประกาศให้บริษัท สิงห์ พาราเทค (SINGHA) เข้าข่ายอาจถูกเพิกถอนเพิ่ม หลังจากวันที่ 27 ก.พ. 2555 ได้นำส่งงบการเงินประจำปีสิ้นสุดวันที่ 31 ธ.ค. 2553 ซึ่งผ่านการตรวจสอบจากผู้สอบบัญชีมายัง ตลท. โดยมีส่วนของผู้ถือหุ้นมีค่าต่ำกว่าศูนย์เป็นจำนวน 296.47 ล้านบาท และผู้สอบบัญชีไม่แสดงความเห็นต่องบการเงินดังกล่าว
SINGHA เข้าข่ายต้องปรับปรุงฐานะการเงินและการดำเนินงานระยะที่ 1 (NC ระยะที่ 1) ตั้งแต่วันที่ 8 มี.ค. 2555 โดยคงเครื่องหมาย SP และ NC และให้แจ้งภายในวันที่ 10 เม.ย. 2555 ว่าจะทำแผนฟื้นฟูกิจการเสนอผู้ถือหุ้นหรือจะฟื้นฟูกิจการตาม พ.ร.บ.ล้มละลาย หรือจะขอเพิกถอนโดยสมัครใจ หรือเลือกทางเลือกอื่นใดที่เป็นประโยชน์ต่อบริษัทตลอดจนกำหนดเวลาดำเนินการในทางเลือกดังกล่าว
นอกจากนี้ตลาดหลักทรัพย์ฯ จะให้เวลาบริษัทในการปรับปรุงฐานะการเงินและการดำเนินงานเป็นเวลา 3 ปี กำหนดเป็น 3 ระยะ แต่ละระยะมีเวลา 1 ปี และจะประกาศรายชื่อทุกระยะ ได้แก่ NC ระยะที่ 1, NC ระยะที่ 2 และNC ระยะที่3 โดยบริษัทอาจขอขยายระยะเวลาได้ 1 ครั้ง เป็นระยะเวลาไม่เกิน 1 ปี (รวมระยะเวลาทั้งหมดไม่เกิน 4 ปี)หากบริษัทไม่สามารถดำเนินการให้มีคุณสมบัติพ้นเหตุเพิกถอนภายในระยะเวลาที่กำหนดได้ ตลาดหลักทรัพย์ฯจะพิจารณาเพิกถอนหลักทรัพย์ของบริษัทต่อไป m